Tour of Norway

Tour of Norway er et norsk etapperitt i landeveissykling som ble arrangert for første gang 1.–5. juni 2011. Rittet består av fire etapper på Vestlandet; fra Rogaland til Bergen.

Den 8. desember 2025 kunngjorde arrangørene at rittet for 2026 ble avlyst av økonomiske grunner.

 Historikk 
Rittet var i den første utgaven klassifisert som 2.2, og hadde deltakelse fra kontinentallag, nasjonslag og norske klubblag, men rittdirektør Birger Hungerholdt hadde et mål om at Tour of Norway skulle oppgraderes.

Rittet ble i 2012 oppgradert til kategori 2.1, og ble i 2014 oppgradert til 2.HC, noe som innebar at kun WorldTour-lag, profesjonelle kontinentallag og norske kontinentallag fikk delta.

Før 2019-utgaven ble Tour of Norway og Tour des Fjords fusjonert. Fjords Cycling AS (tidl. Tour des Fjords AS), som ble stiftet av Stavanger Sykleklubb og Nordsjørittet AS, var deretter eier og arrangør av rittet.

Tour of Norway 2020 ble avlyst på grunn av koronaviruspandemien, men kom tilbake i 2021

Rittet var i 2022-utgaven på seks etapper, hvor starten gikk i Bergen og sluttet i Stavanger. For første gang var Gaustatoppen (Stavsro) inkludert som etappeavslutning. 

I 2025 ble det for første gang arrangert et ritt for kvinner parallellt.

2026-utgaven av rittet ble avlyst på grunn av manglende finansiering etter at det ikke ble bevilget midler i statsbudsjettet for 2026.NRK.no - Tour of Norway 2026 avlyses: – Som lyn fra klar himmel, besøkt 11. desember 2026.

 Vinnere 

 Menn 

 Kvinner 
2025: Vinner: Mie Bjørndal Ottestad, Norge; andreplass: Susanne Andersen, Norge; tredjeplass: Justine Ghekiere, Belgia

 Referanser 

 Eksterne lenker 



Kategori:Sykkelritt i Norge
Kategori:Repeterende arrangementer etablert i 2011